विश्व बैडमिंटन संघ () (बीडब्ल्युएफ) बैडमिंटन के खेल के प्रबंधन के लिये अंतर्राष्ट्रीय संस्था है जिसे अंतर्राष्ट्रीय ओलिम्पिक कमेटी से मान्यता प्राप्त है। इसकी स्थापना १९३४ में इंटरनैशनल बैडमिंटन फ़ेडरेशन के नाम से ९ सदस्य देशों (कनाडा, डेनमार्क, इंग्लैंड, फ्रांस, आयरलैंड, नीदरलैंड, न्यूज़ीलैंड, स्कॉटलैंड और वेल्स) के साथ हुई। तब से अब तक बीडब्ल्युएफ १७६ देशों में अपने पाँव पसार चुका है। २४ सितम्बर २००६ को मैड्रिड में आयोजित एक सामान्य सभा में बैडमिंटन वर्ल्ड फ़ेडरेशन नाम अपनाने का फैसला लिया गया।

स्थापना के वक्त इसका मुख्यालय चेल्टेन्हैम, यूके में था लेकिन १ अक्टूबर २००५ को इसे कुआलालम्पुर स्थानांतरित कर दिया गया। इसके वर्तमान अध्यक्ष पॉल-एरिक हौयर हैं।

महाद्वीपीय संघ

बीडब्ल्युएफ क्षेत्रीय संघों के साथ मिलकर विश्व में बैडमिंटन के खेल के प्रचार-प्रसार के लिये कार्य करता है। ये संघ निम्नलिखित हैं:

अध्यक्ष
1934 के बाद से अभी तक के अध्यक्षों की सूची निम्नलिखित है:

वरीयताएँ

बीडब्ल्युएफ विश्व वरीयता व बीडब्ल्युएफ विश्व कनिष्ठ वरीयता के माध्यम से खिलाड़ियों का स्तर व ताकत मापी जाती है। इसका उपयोग बीडब्ल्युएफ से मान्यता प्राप्त विभिन्न प्रतियोगिताओं में खिलाड़ियों को स्पर्घा स्तर की वरीयता व प्रवेश देने के लिये भी किया जाता है। पिछले ५२ हफ्तों में आयोजित हुए प्रतियोगिताओं में खिलाड़ियों के अंतिम प्रदर्शन के आधार पर अंक दिए जाते हैं। कनिष्ठ वरीयताएँ १९ वर्ष से कम आयु के खिलाड़ियों को दी जाती हैं।

प्रतियोगिताएँ

अंतरराष्ट्रीय
बीडब्ल्युएफ बराबर अंतराल पर ६ प्रतियोगिताएँ आयोजित करवाता रहता है:
अंतरराष्ट्रीय ओलम्पिक कमेटी के साथ मिलकर ओलम्पिक खेल 
बीडब्ल्युएफ विश्व प्रतियोगिताएँ
विश्व कनिष्ठ बैडमिंटन प्रतियोगिता
थॉमस कप
उबर कप
सुदिरमान कप

दो प्रतियोगिताएँ बराबर अंतराल पर नहीं होती हैं:
बैडमिंटन विश्व कप 1997 के बाद से आयोझित नहीं होती है। बीडब्ल्युएफ ने इसे 2005 में फिर शुरु किया था लेकिन सिर्फ आमंत्रण के आधार पर भाग लेने की अनुमति थी। चीन ने इसे आयोजित किया व सभी ५ श्रेणीयों में स्वर्ण पदक जीते। 
विश्व बैडमिंटन ग्रैंड प्रिक्स सन् 2000 के बाद से कभी कभी आयोजित होती रहती है।

ओपेन प्रतियोगिताएँ
बीडब्ल्युएफ ७ श्रेणियों की ओपेन प्रतियोगिताएँ आयोजित करता है जिनसे खिलाड़ियों को वरीयता अंक मिलते हैं। वरीयता अंक देने के क्रमानुसार ये प्रतियोगिताएँ निम्नलिखित हैं।
सुपर सीरीज प्रीमियर
सुपर सीरीज
ग्रैंड प्रिक्स गोल्ड
ग्रैंड प्रिक्स
अंतरराष्ट्रीय प्रतिस्पर्घा/इंटरनैशनल चैलेंज 
अंतरराष्ट्रीय श्रृंखला/इंटरनैशनल सीरीज़
बीडब्ल्युएफ फ्यूचर सीरीज़

पुरस्कार
बीडब्ल्युएफ खिलाड़ियों, अंपायरों, प्रायोजकों व अन्य व्यक्तियों को उनकी उपलब्धियों व बैडमिंटन खेल के प्रचार-प्रसार व अन्य महत्वपूर्ण योगदानों के लिये विभिन्न किस्म के पुरस्कार आवंटित करता है।
लाइफ़टाइम अचीवमेंट
बैडमिंटन हाल ऑफ़ फ़ेम
हर्बर्ट श्कील ट्रॉफ़ी
डिस्टिंग्विस्ड सर्विस
मेरिटोरिअस सर्विस
सर्टिफ़िकेट ऑफ़ कमेन्डेशन
एड्डी चूंग प्लेयर ऑफ़ द इयर (2008 से)
वर्ष के सर्वश्रेष्ठ महिला व पुरुष खिलाड़ी
एड्डी चूंग मोस्ट प्रॉमिसिंग प्लेयर ऑफ़ द ईयर
वूमेन इन बैडमिंटन

लोगो
संस्था का नया लोगो आधिकारिक तौर पर ग्लासगो में आयोजित २००७ सुदिरमान कप के दौरान सन २००७ में जारी किया गया था। इसकी रूपरेखा का निर्माण इंडोनेशिया के अबोएब लुथ्फ़ी ने तीन महीने चली लोगो डिज़ाइन प्रतिस्पर्घा के दौरान किया था। बीडब्ल्युएफ ने नया लोगो २०१२ थॉमस और उबर कप के दौरान जारी किया।

प्रकाशन
वर्ल्ड बैडमिंटन (जर्नल)
द आईबीएफ हैंडबुक

इन्हें भी देखें
बीडबल्युएफ सुपर सीरीज

सन्दर्भ

बाहरी कड़ियाँ
Official website

विश्व बैडमिंटन संघ
अंतरराष्ट्रीय खेल संस्थाएँ
बैडमिंटन